משפט קסטנר (סדרת טלוויזיה)

משפט קסטנר היא מיני-סדרה ישראלית בבימוי של אורי ברבש ששודרה בערוץ 1 החל מ-7 בנובמבר 1994 ועד לסיומה ב-9 בנובמבר 1994 וכללה 3 פרקים. הסדרה זכתה בפרס אופיר לסדרת הדרמה הטובה ביותר לשנת 1994.

 עלילה 
העלילה מתרחשת בשנות החמישים, ומתמקדת בסיפור חייו הטראגי של ישראל קסטנר. קסטנר, מנהיג יהודי שפעל בהונגריה בזמן מלחמת העולם השנייה, מתואר כדמות כריזמטית, שאפתנית ובעלת תושייה, אשר ניהל משא ומתן עם הנאצים במטרה להציל יהודים. פרשת קסטנר יצרה קרע עמוק בחברה הישראלית והובילה לנפילת ממשלה, ובשיאה התחולל רצח פוליטי.

 שחקנים 
שחקנ/יתדמותששון גבאיישראל קסטנריונה אליאןהאנזי ברנדיצחק חזקיהיואל ברנדטטיאנה קנליס אוליירבודיואביגיל אריאלירות תמיראוהד שחרמשפטן שמואל תמיריורם חטבמשפטן מרינסקיאילן דרהשופט בנימין הלוייוסף כרמוןפרקליט חיים כהןאלכס פלגיוסף הירשרות גלרקטרינה סזנסשלמה תרשישיואל פלגישמואל וולףיוסף רוזנריוסי קאנץתובע אמנון טליעקב אלפריןמלכיאל גרינוולדאריאל פורמןזאב אקשטייןנילי המאיריקריינית חדשותרם עברוןקריין חדשותאנטול קונסטנטיןרבי פרוידגרשמואל אייזרדוד הרמןמיכל קורמןסוזיעידית בן אליהומזנונאיתיצחק בן ארישמשמשה גנוןשוטרג'נה סדקילובמזכירהקמי גםעיתונאי

 קטע שירד בעריכה וסצנה לא התרחשה במציאות 
 בערב שידור הסדרה הגישה משפחתה של חנה סנש עתירה לבג״ץ בדרישה להסיר קטע מהפרק השני, שבו נטען מפי קסטנר כי סנש נשברה במהלך חקירתה בידי הגסטפו ההונגרי. קטע זה אשר לבסוף לא שודר התבסס על הספר השטן והנפש מאת יואל והאנזי ברנד (1994).
 חוקר ועורך הדין שמואל תמיר, שהיה פרקליטו של העיתונאי מלכיאל גרינוולד, מנהל חקירה נגד קתרינה סנש, אמה של הצנחנית חנה סנש, שלא שבה ממסעה. החקירה מתוחה ומתלהטת, ולפתע מתערב ישראל קסטנר, חבר ועד ההצלה בבודפשט בתקופת השואה, נגדו נכתב במשפט בעקבות כתבה של גרינוולד כי סייע בהכשרת הקרקע לרצח יהודי הונגריה.
 קסטנר אינו מסוגל להישאר בשקט: קתרינה סנש טוענת כי ניסתה יותר מפעם אחת להגיע למשרדו בבודפשט כדי לנסות להיעזר בקשריו במטרה להעביר לבתה שבכלא בגדים נקיים ומזון, אך לא הצליחה לפגוש אותו, ובסופו של דבר הוצאה בתה להורג בירייה. "קתרינה, איך את מעזה לבוא אליי בטענות?", מתפרץ קסטנר כלפיה.
 "מי בכלל ביקש מהבת שלך להגיע לבודפשט? מה היא חשבה לעשות שם? בשל הפזיזות שלה והיהירות של מי ששלח אותה, היא חצתה את הגבול כמו טירונית ונלכדה בתוך חמש דקות בלבד. ואני אגיד לך מי חשף למשטרה ההונגרית כי פלגי וגולדשטיין יואל פלגי ופרץ גולדשטיין, הצנחנים שהגיעו להונגריה עם חנה סנש עומדים להגיע אליי. היא! הבת שלך. חנה סנש הגיבורה! היא נשברה בחקירה וגילתה את כל המידע. אני יכול רק לדמיין את העינויים שהיא עברה. אף אחד לא היה מסוגל להתמודד עם עינויים כאלה. אך לא בגללי נעצרו פלגי וגולדשטיין, אלא בגללה!" "לא נכון", משיבה קתרינה סנש.
 סצנה זו אינה מבוססת על אירועים שהתרחשו במציאות: היא נכתבה והוצגה בסדרה. לרנר, כותב הסדרה, בחר לשלב את הסצנה הבדיונית במסגרת היצירה, השייכת לז׳אנר הדוקו־דרמה, שבו היוצרים משלבים חומרים ודמויות מן המציאות כדי לבנות עלילה שיכלה להתרחש, אך יכלה גם שלא להתרחש כלל.

 קישורים פנימיים 


 משפט קסטנר, באתר הספרייה הלאומית


 הערות שוליים 

קטגוריה:מיני-סדרות טלוויזיה
קטגוריה:סדרות טלוויזיה ישראליות
קטגוריה:סדרות טלוויזיה ישראליות שעלו לשידור בשנת 1994
קטגוריה:סדרות משפטיות
קטגוריה:סדרות טלוויזיה המבוססות על סיפור אמיתי
קטגוריה:הערוץ הראשון: תוכניות וסדרות